Den Vest-Sjællandske Avis, 1824-09-10
J England interresserer man sig ikke nær saa meget for den Græske Krig, som for den Krig, som det Engelske Compagnie har at føre med Keiseren af Birma. Hvilken frygtelig Person han er kan man see af følgende Svar, som læses i de Bom bayer Aviser og som Vicekongen i Pegn, eller som han selv kalder sig den allerlykkeligste Konge over de hvide Elephanter og Herre over Havet og Jorden, har afgivet paa den Brittiske General Gouverneurs Forestillinger. Vicekongen giør der Fordring paa Bengalen, som een af de Provinser, som dependerer af ham og i det han forsmaaer at ville personlig underhandle med General Gouverneuren, saa erklærer han følgende: Vider derfor, at Statholderen paa Grændserne af det Birmanske Rige besidder den meest udstrakte Fuldmagt til at handle, indtil alting er bragt i Orden, og det vil være ufornødent at lade en Meddelelse komme til de gyldne Fødder (det er Keiserens Fødder). Det hedder videre, at Rajaherne og Feldherrerne af Arracan, Ramoo, Cheduba o. s. v. ville, naar de høre disse Ting, hæve sig ligesom Kæmper. - Men de Engelske Blade formene: at Kongen over de hvide Elephanter har allerede i dette Øieblik tabt sin Titel af den allerlyksaligste Monark og har opgivet fine Fordringer paa Bengalen; thi der giøres i det mindste de største Tilberedelser for at oplyse ham bedre om disse Gienstænde. Den Armee, som skal marschere imod Birmanerne beløber sig til 20000 Mand nemlig 12000 fra Bengalen, 6000 fra Madras og 2000 fra Bombay. Heele Armeen commanderes af Sir Edvard Paget, som den 22de Marts var ankommen til Calcutta, og strax havde gjort de fornødne Tilberedelser for at lade Expeditionen afgaae. Regieringen havde kiøbt Dampskibet Dian for 80,000 Rupper, som skal bruges ved Expeditionen; da man har meest Frygt for de fiendtlige Brandere. Capitain Canning skal følge med Expeditionen som politisk Agent og har den 10de April indskibet sig i CaleuttaFregatten Blonde, som commanderes af Lord Byron og som skal bringe Kongen og Dronningen af Sandvichsernes Liig til deres Øe, skal derpaa anløbe forskjellige Lande paa den vestlige Kyst af Sydamerika for at hiembringe Efterretninger om Tilstanden der. Denne er som man hører derfra høist besynderlig. Saaledes indeholder det Mexicanske, Blad Solen en Skildring fra Krigsministeren, at Armeens Tilstand er ingenlunde gunstig. Jsær skulle endeel af Tropperne i Guadalajara have erklæret sig for Jturbide, og man seer i denne Stad Placater opslagne paa Murene med de Ord, viva Agostino 1. – Fra Valparaiso i Chili meldes under 22de Mai, at Expeditionen paa Chiloe er aldeles mislykkedes og Eskadren kommen tilbage i en meget slet Tilstand. Den havde allene ved den første Landgang mistet 220 Mand. Man er i St. Jago misfornøiet med den pavelige Gesandt Monsignior Muzzi, hvis Jndflydelse man tilskriver, at der blev holdet en Prædiken imod Republikanismen og den hellige Alliance. Han er nu bleven forviist fra Hovedstaden, St. Jago. - En Englænder skriver fra denne Stad under 28de April, at det gaaer kun slet med Bestyrelsen der, da den største Deel af de 1200000 Dollars, som ere laante i England skulle være vandrede ind i de private Personers Kasse, som staae i Spidsen for Regieringen. - Men de besynderligste Efterretninger ere dog ankomne fra Peru; thi der berettes, og som det siges fra Bolivars Hovedqvarteer selv, at de Spanske Generaler Olaneta og LaSerna ligge i aabenbar Strid med hinanden. LaSerna, som er constitutionel findet, søger at trække de mange constitutionelle Spanier til sig, som have taget Flugten til Brasilien. General Olaneta, som er en heftig Royalist, har slaget General Caratala, som var marscheret imod ham med 3000 Mand og giort ham til Fange, og har derpaa erklæret sig for Perus Uafhængighed. Bolivar er en roelig Tilskuer af alt dette, og befæster sig stærkt i Staden Truxillo; han havde til Enden af Mai forøget sin Armee saa betydeligt, at den udgjorde 16000 Mand. Endog Mexicanerne havde sendt ham 6 Transportskibe med Tropper. Man troer, at han i Juni vil begynde sine Operationer. Spanierne have udrustet 6 Capere i Callad, hvilken Stad Admiral Guise holder blokeres med en Fregat og en Brig paa 18 Kanoner; thi de øvrige Skibe blive brugte til at transportere Tropper fra Columbien. – Den Engelske Regiering har, som man siger, nu afsluttet en Handelstractat med Plata Provinserne.